Man vas oor swanger vrou se verkragting, moord | Maroela Media
'n 38-jarige man sal binnekort in die landdroshof in Vryheid in KwaZulu-Natal verskyn op aanklagte van verkragting en moord.
Zilandile Xulu (34) se liggaam is op 30 Junie 2020 op 'n afgrond gevind ná sy op 27 Junie 2020 verdwyn het, het kapt. Nqobile Gwala, woordvoerder van die polisie, in 'n verklaring gesê. Sy is nie as vermis aangemeld by die polisie nie.
"Xulu is verkrag, met 'n skerp voorwerp aangeval en verwurg. Toe haar liggaam gevind is, het sy meswonde in haar buik gehad en haar nek was gebreek," het Gwala bygevoeg.
Die Hlobane-polisie se ondersoek het onthul dat sy in haar slaapkamer vermoor en toe by die afgrond afgegooi is. Sy was sewe maande swanger.
"Die deursettingsvermoë van ondersoekbeamptes, in samewerking met Vryheid se honde-eenheid, het Vrydagaand tot die inhegtenisneming gelei van die verdagte. Die man het van sy huis gevlug en in bosse gaan wegkruip."
Lt.genl. Kombinkosi Jula, provinsiale polisiekommissaris, het die inhegtenisneming verwelkom en die span geloof wat onverpoosd gewerk het om die saak op te los.
Ek hoop hy kry lewenslank sonder enige moontlikheid van parool, al beteken dit dan nou dat ons belastingbetalers hom moet voer.